Tőzsde Mentor

ISM feldolgozóipari PMI
2025-11-03 14:30 (Europe/Budapest)
A feldolgozóipar az utóbbi hónapokban fokozatos gyengülest mutatott, így érdekes lesz, hogy folytatódik-e ez a trend. A recessziós félelmek enyhülese szempontjából fontosak lennének a javuló adatok, viszont ezek hiánya elősegíthetné a decemberi kamatvágást.

Napi összegzés
2025-11-03
Kis mértékben emelkedtek a tőzsdeindexek, bár az erős piaci hangulat láthatóan megtorpant.
A feldolgozóipar további gyengülését mutatták a legújabb ISM PMI adatok, bár nem nagy mértékben, a múlt havi 49,1-ről 48,7 pontra. Emellett azonban kedvező értékek is érkeztek, mivel a foglalkoztatottságra és az új rendelésekre vonatkozó komponens is emelkedett, míg az árakkal kapcsolatos PMI már jelentős csökkenést mutatott, 61,9-ről 58 pontra esett vissza. Így a mostani adatok összességében a kamatcsökentések és a gazdaság ereje szempontjából is kedvezőek.
Hiába múlta felül ismét az előzetes várakozásokat a Palantir, a befektetők mégis negatívan reagáltak. Ennek legfőbb oka a túlzott elvárás és a magas értékeltség lehet, ami figyelmeztető jel a teljes részvénypiac számára.

CPI (EU)
2025-10-31 11:00
Az eurozóna inflációjának alakulása kiemelt jelentőségű az EKB kamatpolitikájában. Az utóbbi időszakban lelassult a kamatcsökkentési ciklus, így ennek folytatásához tovább csökkenő inflációra lenne szükség.

Napi összegzés
2025-10-31
Felemás napot zártak a tőzsdék, mivel míg az európai piacok sokat estek, addig az amerikai tőzsdeindexek jobban teljesítettek és pluszban zártak, viszont a kereskedés végére sokat estek vissza a napi csúcsokhoz képest.
Jót tett a piaci hangulatnak az Amazon gyorsjelentése, így a kezdeti erős teljesítmény valószínűleg ennek köszönhető.
Az erős pozitív piaci hangulat láthatóan megtorpant, aminek az lehet az oka, hogy a befektetők több konkrétumot vártak a Trump-Hszi találkozótól, valamint Powell óvatosabb hozzáállása sem tett jót.

Napi összegzés
2025-10-30
Nagyobb visszaesés alakult ki a tőzsdéken, elsősorban az amerikai piacokon, amit leginkább a csalódást keltő gyorsjelentések váltottak ki.
A Donald Trump és Hszi Csin-ping közti tárgyalás sikeresen alakukt, mivel a ritkaföldfémekkel és a vámokkal kapcsolatos vitában is egyezséget kötöttek a felek. Kína nem fogja korlátozni a ritkaföldfémekre vonatkozó exportot a következő 1 évben, cserébe az USA 57 százalékról 47 százalékra csökkenti a vámokat, miközben a korábban belengetett 100 százalékos vámot sem fogják kivetni.
A várakozásoknak megfelelően nem változtatott tegnap a kamatszinten EKB, így a Fed döntése után csökkent a kamatkülönbözet a két térség között. Emellett a piaci árazások alapján valószínűleg még sokat kell várni a következő kamatvágásra, ami az EUR/USD árfolyamát is befolyásolhatja.
Kedvező gyorsjelentést tett közzé az Apple és az Amazon is, amit a befektetők is pozitívan értékeltek.

Fed ülés
2025-10-29 19:00 - 20:30
A Fed kamatdöntő ülésre kiemelten fog figyelni a piac és heves reakciókat is kiválthat. A 25 bázispontos kamatvágás szinte biztos, viszont a legérdekesebb Jerome Powell, Fed elnök megjegyzései lesznek. Amennyiben megerősíti a várható kamatcsökkentéseket, tovább javulhat a hangulat, az óvatosabb hozzáállás azonban negatív piaci reakciót is kiválthat.

Napi összegzés
2025-10-29
Nagyobb volatilitás alakult ki a tőzsdéken, a nap közben kissé elromlott a hangulat, később azonban javítottak a tőzsdeindexek.
A várakozásoknak megfelelően 25 bázisponttal csökkentette a kamatszintet a Fed. Az ülést követő sajtótájékoztatón azoban Jerome Powell, Fed elnök utalást tett arra, hogy egyáltalán nem biztos a decemberi kamatvágás a döntéshozók közti megosztottság következtében. Ezt a piac korábban közel 90%-os valószínűséggel árazta, így kisebb hangulatromlás következett be, valamint a dollár is erősödött.
Erős gyorsjelentést tett közzé az Alphabet, mivel bevétel és profit szinten is szépen teljesített a vállalat, így pozitívan reagáltak a piac. A Meta árfolyama azonban jelentősen csökkent, mivel egy egyszeri adóteher visszahúzta a profitot, valamaint a növekvő CapEx kiadásoknak sem örültek a befektetők. Emellett a Microsoft is hasonló okokból csökkent vissza a zárás utáni kereskedésben.

Napi összegzés
2025-10-28
Vegyes volt a piaci hangulat, az amerikai tőzsdeindexek folytatták emelkedő trendjüket, míg az európai piacok alulteljesítettek.
Tegnap egy washingtoni konferencia keretében több új együttműködést jelentett be az Nvidia, többek között az Eli Lilly-vel, a Palantirral és a Nokiával, amelyek különböző AI fejlesztésekre irányulnak.
Továbbra is optimizmus jellemzi a piacokat, viszont a holnapi Fed ülés meghatárizhatja a tőzsdék teljesítményét.

Napi összegzés
2025-10-27
Nagyon erősen kezdték a hetet a részvénypiacok, a főbb tőzsdeindexek nagyot emelkedtek.
A pozitív hangulatban fontos szerepe volt a csütörtöki Donald Trump és Hszi Csin-ping közötti találkozóval kapcsolatos optimizmus növekedésének, mivel a előzetes egyeztetések sikeresen alakultak.
A vártnál kedvezőbben alakult a német IFO hangulatindex októberi értéke, így az üzleti környezettel kapcsolatos hangulatindex 88,4 pontra emelkedett, felülmúlva az előzetesen várt 88 pontot.

CPI (USA)
2025-10-24 14:30
A kormányzati leállás ellenére közzéteszik a szeptemberi inflációs adatokat, ami komoly piaci reakciót is kiválthat. A várakozások alapján 0,4%-kal emelkedhetett a CPI, ami éves alapon 3,1%-os gyorsulást jelenthet. Ezáltal a várakozások nem tekinthetők kedvezőnek, így az ennél is magasabb érték jelentős negatívum lehet, míg az alacsonyabb értékek sokat javíthatnának a piaci hangulaton.

Napi összegzés
2025-10-24
Jó hangulatban telt a kereskedés, viszont leginkább az amerikai tőzsdeindexek emelkedtek.
A pozitív piaci reakciót a várakozásoknál kedvezőbb szeptemberi inflációs adatok segítették, amik hatására tovább erősödtek a kamatcsökkentési várakozások.
Növekedést mutattak az S&P Global beszerzési menedzser index értékei, ami pozitívum a gazdasági kilátások szempontjából, viszont a Michigan index alapján tovább gyengültek a fogyasztói várakozások.

Napi összegzés
2025-10-23
Sokat javult a piaci hangulat, az amerikai és európai tőzsdeindexek is emelkedtek.
A tegnapi hangulatromlás nem tartott sokáig, a befektetők láthatóan optimisták a vámháborúval kapcsolatban, valamint a kormányzati leállás vége is egyre közelebb lehet.

Napi összegzés
2025-10-22
Gyenge volt a piaci hangulat, az amerikai és az európai tőzsdeindexek is visszaestek.
A visszaesést elsősorban az Oroszországra kivetett újabb szankciók váltották ki, ami akár eszkalációt is jelenthet a geopolitikai feszültségekben, valamint az amerikai-kínai kereskedelmi megállapodás megvalósulását is hátráltathatja.

Napi összegzés
2025-10-21
Megtorpant a piacok lendülete, a tőzsdeindexek kis mértékben visszaestek, oldalaztak.
A gyengébb mai teljesítmény ellenére sokat javult az általános piaci hangulat és az optimizmus, a kockázatvállalási hajlandóság növekedésével pedig a nemesfémek is sokat estek, az arany 5%-ot, míg az ezüst 7%-ot zuhant.
A vártnál gyengébb számokat közölt tegnap este befektetőivel a Netflix, ennek hatására pedig 6 százalékos mínuszba került zárást követően az árfolyam. Ugyan bevétel tekintetében még sikerült hoznia az elemzői konszenzus várakozását a cégnek, de EPS terén több mint 1 dollárral maradt el a kitűzött céltól.

Napi összegzés
2025-10-20
Sokat emelkedtek a tőzsdeindexek, amivel az S&P 500 és a Nasdaq 100 is közel került a korábbi csúcsához.
A befektetők egyre optimistábbak a vámháborúval kapcsolatban, valamint azt árazzák, hogy hamarosan megállapodásra juthatnak a republikánusok és a demokraták, ami a kormányzati leállás végét jelenthetné.

Napi összegzés
2025-10-17
Javult a piaci hangulat, a tegnapi csökkenést követően ma ismét emelkedni tudtak a tőzsdeindexek.
A befektetők valószínűleg kevésbé tartanak a banki problémák kiterjedésétől, ami segítette a korrekciót.
A piac egyre inkább árazza az amerikai-kínai kereskedelmi megállapodás megvalósulását, valamint a kormányzati leállás végét, ami segíti a tőzsdeindexek emelkedését.

Napi összegzés
2025-10-16
Erősen indult ez a nap is a tőzsdéken, a kereskedés végére azonban elromlott a hangulat, így a tőzsdeindexek visszaesést mutattak.
A negatív piaci reakció az amerikai regionális bankokkal kaocsolatos problémak miatt alakult ki, mivel a Zions Bancorporation 50 millió dolláros veszteségről számolt be a hitelportfóliójában, amely óvatosságot váltott ki a befektetők körében.

Heti összegzés
2025-10-15
A mai napon már ismét emelkedtek a tőzsdeindexek, az S&P 500 is szép pluszban zárt.
A hangulat javulása elsősorban a vámháborúval kapcsolatos optimizmus növekedésének köszönhető, viszont érkeztek erős gyorsjelentések is.
Szépen teljesített a pénzügyi szektor pozitív negyedéves eredményeknek köszönhetően, emellett a Salesforce és a TSMC számainak is örültek a befektetők.

Heti összegzés
2025-10-14
Kissé visszaestek a főbb tőzsdeindexek, viszont a Russel 2000 jól teljesített.
Az eltérést az okozhatta, hogy a befektetők a pozitív nyikatkozatok ellenére továbbra is aggódnak a vámháború ismételt fellángolása miatt, a Russell 2000 indexet ez azonban kevésbé érinti.
Tegnap Jerome Powell jegybankelnök Philadelphiában tartott beszéde során jelezte, hogy végéhez közelíthet a mennyiségi szigorítás, vagyis leállíthatja a Fed a mérlegfőösszeg csökkentését. Ez pedig nagyon jó hír, különösen a kis és közepes kapitalizációjú vállalatokat tartalmazó Russell 2000 számára.

Napi összegzés
2025-10-13
Szépen korrekcióztak a tőzsdeindexek a látványos pénteki esest követően, így a befektetők némileg megnyugodtak.
Sokat javított a piaci hangulaton, hogy Donald Trump kijelentette, hogy az Egyesült Államok valószínűleg megállapodásra fog jutni Kínával, így erősödött az optimizmus.
Az Nvidia és AMD után a Broadcommal is együttműködési szerződést kötött a ChatGPT-t fejlesztő OpenAI. Az együttműködés részeként az OpenAI egy új AI chipet fog tervezni, amit a Broadcom fejleszt tovább és gyárt le. Ez pedig kedvez a technológiai és a mesterséges intelligenciában érintett vállalatoknak.

Napi összegzés
2025-10-10
Jelentősen elromlott a hangulat a tőzsdéken, az indexek rég nem látott mínuszban zártak.
Az esést Donald Trump bejelentése váltotta ki, miszerint nagy mértékű, akár 100%-os többletvámot vethet ki Kínára, válaszul a ritkaföldfémekre vonatkozó exportkorlátozásokra.
Az amerikai-kínai kereskedelmi feszültségek ismételt fellángolása nagyon rossz hír a befektetőknek, különösen a technológiai szektornak, viszont a nap során szinte minden eszköz árfolyama zuhant, kivéve a nemesfémeket, amik kitűnően teljesítettek.

Napi összegzés
2025-10-09
Kissé megtorpantak a részvénypiacok, viszont nagyobb mínuszok nem alakultak ki, inkább oldalaztak, stagnáltak a tőzsdeindexek.
Még mindig tart a kormányzati leállás, aminek következtében számos adat csúszik, ennek pedig komolyabb következményei is lehetnek, valamint a Fed-nek is nagyon kevés információ áll a rendelkezésére.
A bizonytalanság ellenére továbbra is erős a piaci hangulat, ugyanakkor a nemesfémek jó teljesítménye is jelzi a meglévő kockázatokat.

Fed jegyzőkönyv
2025-10-08 20:00
A Fed legutóbbi kamatdöntő ülésének jegyzőkönyve még több információt tartalmazhat a jegybank terveiről és a várható kamatpályáról, amire kiemelten fog figyelni a piac.

Napi összegzés
2025-10-08
Ismét erősen teljesítettek a tőzsdeindexek, amivel az S&P 500 és a Nasdaq 100 is új csúcsot ért el.
Nagyon jó a hangulat a technológiai szektorban elsősorban az új AI beruáházási hullámnak köszönhetően, az AMD árfolyama is több mint 10%-ot emelkedett.
A legutóbbi Fed ülés jegyzőkönyve alapján további kamatvágásokra lehet kilátás még idén, ami tovább erősíti a kamatcsökkentesi várakozásokat.

Napi összegzés
2025-10-07
Gyenge piaci hangulat jellemezte a részvénypiacokat, az európai és amerikai tőzsdeindexek is visszaestek.
Csökkentett éves előrejelzésein a BMW a gyengébb kínai értékesítésekre és növekvő vámköltségekre hivatkozva, így jelentősen csökkent a részvény árfolyama.
Jól teljesítettek a nemesfémek, amiket a kormányzati leállással kapcsolatos bizonytalanság és az erősödő kamatcsökkentési várakozások is segítenek.

Napi összegzés
2025-10-06
Vegyes mozgások alakuktak ki a részvénypiacokon, mivel míg az amerikai tőzsdeindexek többnyire szerény növekedést értek el, addig az európai piacok alulteljesítettek.
A gyenge európai piaci hangulat oka mögött a francia politikai válság állt, mivel Lemondott Sébastien Lecornu francia miniszterelnök, akit alig egy hónappal ezelőtt nevezett ki Macron francia elnök. A leginkább a francia tőzsde csökkent, viszont a politikai bizonytalanság más európai piacokra is rányomja a bélyegét.
Új, több évre szóló, AI-infrastruktúra kiépítésére vonatkozó, stratégiai megállapodást jelentett be az AMD és az OpenAI, amelyben az AMD AI-chipjeit használnák fel. Ennek hatására jelentősen, 24%-kal emelkedett az AMD árfolyama, valamint az esemény a technológiai szektornak és a mesterséges intelligenciában érintett vállaltoknak is jó hír.

Napi összegzés
2025-10-03
Megtorpant a részvénypiacok lendülete, viszont csak kisebb mínuszok mutatkoztak.
A befektetők továbbra is optimisták a kamatcsökkentésekkel kapcsolatban, ami segíti a piaci hangulatot.
Továbbra sincs megegyezés a kormányzati költségvetéssel kapcsolatban, ami elhúzódó leállás esetén a tőzsdékre is negatívan hathat, ez is lehet az oka a gyengébb piaci hangulatnak.

Napi összegzés
2025-10-02
Nagyon jó hangulatban telt a kereskedés, az amerikai és az európai tőzsdeindexek is folytatni tudták az erős növekvő trendet.
Továbbra is nagy a bizonytalanság az amerikai kormányzat újraindulásának időpontjával kapcsolatban, ami egyelőre nincs negatív hatással a tőzsdékre, viszont jót tesz a nemesfémeknek.
A Tesla és a Stellantis árfolyama is pozitívan reagált a javuló értékesítési számokra, ugyanakkor ebben fontos tényező lehetett az elektromos autókhoz kapcsolódó adókedvezmények szeptember végi megszűnése, mivel sokan a kivezetés előtti időszakra tervezték az autóvásárlást. Ez talán jobban érintheti a Tesla-t, így nagyobb mínuszba is csúszott az árfolyam a nap végére.

ADP foglalkoztatittság (USA)
2025-10-01 14:15
A legújabb szeptemberi ADP adat fontos információkat adhat a legfrissebb munkaerőpiaci folyamatokról, a kormányzati leállás következtében pedig az egyetlen munkaerőpiaci adat, amit közzétesznek a héten. A várakozások alapján 52 ezres bővülést mutathat az augsztusi 54 ezres növekedést követően, az ettől alacsonyabb értékek valószínűleg tovább növelnék az amerikai munkaerőpiac gyengülésével kapcsolatos félelmeket, valamint a kamatcsökkentési várakozásokat is.

Napi összegzés
2025-10-01
Ismét jól teljesítettek a tőzsdeindexek, bár az amerikai piacokon a nap elején még negatív volt a hangulat, ezután következett be a visszapattanás.
Leállt az amerikai kormányzat, mivel a kongresszus nem jutott megoldásra a költségvetési finanszírozási kérdésben. Ugyanakkor már többször történt ilyen komolyabb következmény nélkül, viszont fontos lehet, hogy mennyi ideig fog tartani a leállás.
32 ezres csökkenést mutatott a szeptemberi ADP foglalkoztatottsági adat az 50 ezres bővülésre vonatkozó várakozásokkal szemben, valamint az augusztusi adatot is lefelé módosították, 54 ezres növekedésről 3 ezres visszaesésre. Ezáltal folytatódik az amerikai munkaerőpiac gyengülése.
Kedvezően fogadták a piaci szereplők a Pfizer kedden bejelentett megállapodását a Trump-kormányzattal, amelyben a Pfizer vállalta, hogy a Medicare programhoz kapcsolódóan árkedvezményeket biztosít a fogyasztóknak, mentesülve cserébe a vámok alól. Ez a többi gyógyszergyártónak is jó hír, mivel ezáltal nagyobb az esélye az újabb megegyezések megkötésének.
